burgasdotpro/wikipedia huggingface dataset:
Venisova pyramída

Venisova pyramída leží pri Sakkáre v Egypte, pred vstupom do areálu komplexu Stupňovitej pyramídy. V nej sa nachádzajú najstaršie zachované Texty pyramíd.
Staviteľom bol Venis (okolo 2356 – 2323 pred Kr.), posledný faraón 5. dynastie.
Pyramída a jej komplex.
Pyramída mala vstup zo severu, ktorý bol umiestnený v podlahe tzv. severnej kaplnky. Dispozícia podzemných chodieb a komôr je veľmi podobná subštruktúre pyramídy Venisovho predchodcu Džedkareho. Chodba, ktorá krátko na začiatku klesá, pokračuje rovno až k vertikálnej osi pyramídy a končí predsieňou. Z nej pokračuje na západ pohrebná komora s tmavým bridlicovým sarkofágom a sedlovým žulovým stropom, a na východ zásobná komora s tromi výklenkami. Steny predsiene a komory sú pokryté hieroglyfickými nápismi. Superštruktúra pozostávala zo šesťstupňového jadra z blokov miestneho vápenca. Obklad bol z jemného bieleho vápenca a na niektorých miestach sa zachoval dodnes. V zlom stave sa nachádzala už v časoch Novej ríše, keď bola rekonštruovaná. Pri úpätí východnej steny stojí zádušný chrám a pri jej juhovýchodnom rohu malá kultová pyramída. Vzostupná cesta dosahuje dĺžku . Údolný chrám ležal kedysi na brehu jazera, oddeľujúceho Mennofer od pohrebiska. Venis svoje manželky nepochoval v pyramídach, ale v hrobkách blízkeho pohrebiska. Riešenie pyramídového komplexu, hlavne zádušného chrámu, predstavuje prechodnú fázu medzi komplexmi 5. a 6.dynastie, ktorú začal už Džedkare. Významnosť Venisovej pyramíde však udeľuje jej reliéfna výzdoba. Pri nej ide o prvý prípad výskytu tzv. "Textov pyramíd" – náboženských textov (napr. litánií, hymnov, velebení alebo magických textov). Okrem toho objekty komplexu boli bohato zdobené reliéfmi a ďalšími kamennými prvkami, ktorých časť bola druhotne použitá v neskorších staroegyptských stavbách, napr. v komplexe Amenemheta I. v Lište. V areáli pyramídy pri vzostupnej ceste sa nachádza stavba, ktorá pravdepodobne slúžila na uloženie dvoch lodí, symbolizujúcich bárky boha Rea. Areál bol obohnaný múrom.
Výskum.
Pyramídu zbežne skúmal už Perring a Lepsius, v roku 1899 sa dovnútra dostal Maspero a neskôr ďalší. Od roku 1939 tu prebieha výskum egyptských archeologických expedícií.
Sebastián Tinódy

Sebastián Tinódy (* 1510, Tinód – † 30. január 1556, Sárvár) bol renesančný spevák, básnik a hudobník maďarského pôvodu. Preslávil sa najmä ospievaním neúspešného obliehania Jágru Turkami v roku 1552, na ktorého obrane sa zúčastnilo aj veľa Košičanov. Svoje historické piesne vydal v roku 1554 aj v tlačenej podobe s názvom "Cronica". Od roku 1548 už natrvalo žil a tvoril v Košiciach. Mesto mu nechalo odhaliť pamätnú tabuľu v roku 1900 na mieste predpokladaného domu, kde býval – Kováčska 34.
Alla Borisovna Pugačovová

Alla Borisovna Pugačovová (; * 15. apríl 1949, Moskva, Sovietsky zväz) je sovietska a ruská speváčka a herečka. Jej umelecká kariéra pod umeleckým menom Alla Pugačovová, ktorú začala v roku 1965, trvá až dodnes. Pugačovovej precítený mezosopránový hlasový prejav zaradil túto speváčku medzi najuznávanejšie umelkyne krajín bývalého ZSSR, jej meno sa nachádza v prvej desiatke zoznamu najpredávanejších hudobných umelcov sveta. V roku 1991 získala titul "Národnej umelkyne Sovietskeho zväzu".
Životopis.
Alla Pugačovová sa narodila 15. apríla 1949 v Moskve ako prvorodené dieťa manželom Borisovi Michailovičovi Pugačovovi a Zinaide Archipovne Odegovovej. Takmer presne rok po narodení Ally sa manželom narodil ešte syn Jevgenij Borisovič Pugačov (*7. apríl 1950 – † 19. február 2011).
V roku 1976 Alla Pugačovová vystúpila v Cannes (Francúzsko) na veľtrhu gramofónových spoločností ako šansoniérka, no známa bola interpretáciou skladieb popového žánru či spievanými baladami. Alle Pugačovovej vyšlo viacero albumov, vo vtedajšom Sovietskom zväze sa v rôznych anketách o najobľúbenejšie piesne dostali v hodnoteniach do prvej desiatky. Autorom jej skladieb bol Alexandr Zacepin, v ktorého malom domácom štúdiu boli vyrobené jej prvé nahrávky až do podpísania zmluvy s hudobným vydavateľstvom Melodija (po rusky: Μелодия). V roku 1981 vyšiel v česko-slovenskom Supraphone album s jej piesňami.
Táto speváčka je v Rusku populárna dodnes. V roku 1997 sa stala tretíkrát za sebou "Ženou roka". V roku 2008 sa dostala na tretie miesto ankety ruskej televíznej súťaže. Ruský denník Izvestija v marci 2009 oznámil, že počas plánovaného koncertného turné mala v Rusku Alla Pugačovová vystúpiť na spoločnom koncerte s Michaelom Jacksonom.
Vzťahy.
Dodnes (r. 2011) bola Pugačovová štyrikrát vydatá a rozvedená, v súčasnosti je piaty raz vydatá, 23. decembra 2011 sa jej manželom stal jej dlhoročný partner, moderátor Maxim Galkin. Ako jedna z najpopulárnejších osobností krajín bývalého ZSSR bola a je Pugačovová vďačným objektom bulvárnych médií, ktoré neustále zverejňujú dlhé zoznamy jej partnerov. Oficiálne manželské vzťahy:
Hekabé

Hekabé alebo Hekaba alebo zastarano Hekuba môže byť:
Trelawny

Trelawny je okrsok na severozápade Jamajky v časti Cornwall. Je to jeden zo 14 okrskov na Jamajke. Jeho rozloha je . Jeho hlavným mestom je Falmouth. V roku 2001 žilo v oblasti 74 000 obyvateľov.
Medzi významných rodákov z oblasti patria Usain Bolt, Voletta Wallace, Veronica Campbellová-Brownová, Marvin Anderson, Omar Brown, a Ben Johnson.
Peter Struhár (rozlišovacia stránka)

Peter Struhár môže byť:
Pyramída Chentkaus II.

Pyramída Chentkaus II. alebo Pyramída kráľovnej matky je súčasťou pyramídového poľa pri dedine Abúsír v Egypte, ktoré bolo bývalým pohrebiskom hlavného mesta starovekého Egypta Mennoferu.
Patrila kráľovnej Chentkaus II., pravdepodobne manželke faraóna Neferirkareho (okolo 2446–2426 pred Kr.) a matke faraónov Raneferefa a Niuserreho, ktorá podľa Vernera určitý čas sama vládla. Nachádza sa v tesnej blízkosti Neferirkareho pyramídy, v jednej zo starších možných polôh kultovej pyramídy. Pyramída je vybudovaná z vápenca, má trojstupňové jadro a jednoduchú podzemnú štruktúru s chodbou a pohrebnou komorou. V nej sa našiel sarkofág z červenej žuly a stopy po pohrebe. Na niektorých miestach sa zachovali stavebné značky, ktoré umožňujú určiť priebeh a fázy výstavby. Časové obdobie výstavby pyramídy Chentkaus II. a Neferirkareho pyramídy sa čiatočne prekrývajú. Zádušný chrám bol vybudovaný až po dokončení Neferirkareovej pyramídy v dvoch etapách. V ňom sa zachovala časť chrámového archívu, ktorý dáva cenné informácie o fungovaní pyramídového komplexu. Z neho vyplýva, že v chráme bolo napr. 16 kultových sôch kráľovnej, alebo že sa na streche chrámu konávali pravidelné kultové astronomické pozorovania. Steny chrámu boli pravdepodobne dekorované vyobrazeniami. Komplex bol obohnaný tehlovým múrom. Dnes je pyramída väčšinou rozobraná, pozostatky nadzemnej časti siahajú do 4 m nad povrch.
V druhej polovici 70. rokov tu pracovala expedícia vtedajšieho Československého egyptologického ústavu, pod vedením Miroslava Vernera.
Roman Konečný

Roman Konečný môže byť:
Pevnosť Akershus

Pevnosť Akershus je pevnosť v nórskom hlavnom meste Osle. Jeho stavbu začal okolo roku 1300 kráľ Haakon V.
Pevnosť dodnes využíva armáda, je však čiastočne prístupná aj verejnosti. Nachádzajú sa v nej aj hrobky niekoľkých členov kráľovskej rodiny a dve múzeá s vojenskou tematikou. Z hradieb je výhľad na prístav a centrum Osla vrátane radnice.
Zdroj.
Plauen (mesto)

Plauen (historický slovenský názov "Plavno") je nemecké mesto v spolkovej krajine Sasko. Nachádza sa blízko hraníc s Českom. Mesto bolo založené v 12. storočí polabskými Slovanmi. V 19. storočí sa mesto stalo centrom textilného priemyslu, svetoznáme sa stalo svojou tradíciou v čipkárstve.
Ulica Martina Rázusa (Trenčín)

Martina Rázusa je ulica v trenčianskej mestskej časti Sihoť.
História.
Ulica Martina Rázusa bola vybudovaná medzi dvoma svetovými vojnami ako hlavná os novovybudovaných sídlisk Sihoť I. a Sihoť II. Začína sa budovou Obchodnej akadémie Dr. Milana Hodžu architekta Ferdinand Silbersteina. Po pravej strane (smer z centra, od Námestia SNP) sa nachádzajú obchodné a bytové jednotky, ktoré dodávajú ulici charakter mestskej triedy. Na ľavej strane, za OA, boli neskôr vybudované bytové domy. Veliteľstvo tu mal aj Východný vojenský okruh ČSĽA, dnes tu sídlii Veliteľstvo Pozemných síl OS SR. Vystavaný bol vodný zdroj, ktorý je v prevádzke dodnes. Ulica sa končí pri budove Zimného štadiónu Dukla Trenčín.
V období socializmu bola ulica premenovaná na Gorkého ulicu.
Na ulici je umiestnený aj pamätník architektovi Ferdinandovi Silbersteinovi, ktorý sa pričinil o vhodné architektonické riešenie tejto časti mesta.
Dopravné riešenie.
Ulica je v celom profile riešená ako štvorpruhová, pre nižšiu frekventovanosť dopravy sa však využívajú 2 pruhy na premávku a zvyšné dva ako parkoviská, resp. zastávky MHD. Cesta je rozdelená zeleným pásom s vyššou výsadbou. Povrch vozovky je asfaltový. Dopravné napojenie na centrum verejnou dopravou je veľmi dobré, zastávky na ulici obsluhuje 11 liniek MHD, vrátane jednej nočnej.
Plauen

Plauen môže byť:
Jiří Krampol

Jiří Krampol (* 11. júl 1938, Buštěhrad) je český herec a známy dabér, najmä Jeana-Paula Belmonda.
V roku 1962 ukončil DAMU v Prahe. V rokoch 1983 – 1990 bol členom divadla Semafor v Prahe.
Zoznam vládnucich žien

Toto je zoznam panovníčok sveta.
Pauli

Pauli je priezvisko, ktoré mali (majú) tieto osobnosti:
Eurythmics

Eurythmics je britské hudobné duo, ktoré vzniklo v roku 1980. Jeho členmi sú Annie Lennox a Dave Stewart.
Tento hudobný pár dosiahol na celosvetovej hudobnej scéne výrazný komerčný úspech, ale aj úspechy zo strany hodnotení hudobných kritík. Je držiteľom viacerých hudobných ocenení, má za sebou viacero úspešných koncertných vystúpení, svojím celosvetovým predajom, viac ako 75 miliónov hudobných nosičov, patrí medzi najpredávanejšie hudobné a spevácke dvojice. Ich popové nahrávky sú charakteristické dynamickým altovým spevom Annie Lenox v skladbách z inovatívnej produkcie Dave Stewarta.
Annie Lenox a Dave Stewart začali spolupracovať v roku 1976 v punk rockovej kapele The Catch, ktorá si po vydaní jedného singlu zmenila meno na The Tourists. The Tourists sa nestali nijako výraznejšie úspešným zoskupením a tak sa Annie a Dave, ktorí spolu v tom čase chodili, pokúšali experimentovať s kombináciou popovej elektronickej hudby. Sami seba nazývali „Eurythmics“. Bolo to podľa tanečného štýlu nazvaného „Eurythmy“, ktorý Annie poznala ešte z čias, keď navštevovala základnú školu. Po krátkom čase dvojica, ktorá sa od pôvodnej skupiny The Tourists odčlenila svojím hudobným smerovaním, dostala ponuku podpísať nahrávaciu zmluvu s hudobným vydavateľom RCA Records. Prvým albumom zoskupenia bol "In the Garden" z roku 1981. Bol zmesou psychedelickej hudby, krautrocku a elektropopu. Ohlasy kritík a aj komerčný úspech tohto projektu boli nevýrazné. Prvé dva single boli prepadákmi, až tretí, „Never Gonna Cry Again“, sa dostal do britských rebríčkov.
Komerčný úspech zoskupenie Eurythmics dosiahlo svojím druhým albumom "Sweet Dreams (Are Made of This)" z roku 1983 a hlavne jeho titulnou skladbou, ktorý sa najprv dostal na vrcholy britských, potom aj amerických hitparád. Popularitu získal aj ich predošlý singel a videoklip k piesni „Love Is A Stranger“. Zároveň sa stala Annie Lennox tvárou, ktorá sa objavila na obálke časopisu "Rolling Stone". Nasledujúci projekt, album z roku 1983 s názvom "Touch", bol prvým, ktorý sa dostal na prvé miesta rebríčkov. Úspešné boli aj tri single k tomuto albumu: „Who's That Girl?“, „Right by Your Side“ a „Here Comes the Rain Again“.
New Wave (hudba)

New Wave alebo Nová vlna bolo hnutie v rockovom hudobnom žánri v USA, Austrálii, Spojenom kráľovstve, Kanade a Európe koncom 70. a začiatkom 80. rokov. Spočiatku bol používaný pre punk rockovú hudbu, neskôr pre charakteristiku jeho podžánrov, ktoré preberali iné hudobné vplyvy. V priebehu 80. rokov v Spojených štátoch charakterizoval termín „New Wave“ štýl nových umelcov, ktorí hrali synthpop, no bol aj výsledkom znovuobjavovania rokenrolu 60. rokov v kombinácii s modernými hudobnými štýlmi: dobovej elektronickej hudby, diska a funku, z ktorého čerpá živosť a spontánne znejúcu kompozíciu skladieb. V nasledujúcich desaťročiach (90. roky, či po roku 2000) dochádza k znovuobjavovaniu tohto žánru, ktorého sa podľa módnych trendov vytvárajú jeho moderné štýly.
Atol Bikini

Atol Bikini alebo Pikinni je atol, súčasť Mikronézie v Tichooceánskej časti Marshallových ostrovov. Skladá sa z 23 ostrovov, ktoré obklopujú lagúnu. Bol súčasťou Pacifickej testovacej oblasti, kde Spojené štáty americké uskutočňovali testy jadrových zbraní. Na atole sa medzi rokmi 1946 a 1958 uskutočnilo viac, než 20 testov. 
Dejiny.
Moreplavec a cestovateľ Otto von Kotzebue pomenoval atol Bikini "Eschscholtz Atoll" podľa vedca J. F. von Eschscholtza. Po skončení 2. svetovej vojny bol ostrov vybraný za oblasť testov jadrových zbraní. Pred začiatkom testov boli pôvodní obyvatelia ostrova presídlení na atol Rongerik.
Prvý výbuch – Able, sa uskutočnil 1. júna 1946. Bomba bola zhodená z bombardéra a vybuchla vo vzduchu. Omnoho ničivejší však bol podhladinový výbuch, ku ktorému došlo 25. júla 1946 pri teste Baker. Pri testoch boli sledované účinky výbuchov na vojenské plavidlá a pozemné stavby. V oblasti sa pri testoch potopilo mnoho opustených vyradených plavidiel, ktoré boli vystavené účinkom tlakovej vlny. Tie, ktoré prečkali, boli často neskôr potopené inde (napr. USS Independence). Výbuchy, okrem iného, poukázali na obmedzené možnosti použitia atómovej bomby vo vojne na mori. Počas výbuchu Castle Bravo v roku 1954 došlo k ožiareniu niektorých obyvateľov okolitých ostrovov (pozri projekt 4.1). Do kontaktu s radioaktívnym spádom z tohoto výbuchu sa dostal tiež japonský rybársky čln Fukuryu Maru (Šťastný drak), čo zapríčinilo ochorenie posádky. Jeden člen posádky napokon zomrel.
V roku 2010 bol atol Bikini zapísaný na zoznam kultúrneho dedičstva UNESCO.
Bikini

Bikini môže byť:
Heliconia

Heliconia je rod asi 100 až 200 druhov kvitnúcich rastlín pochádzajúcich z tropickej Ameriky a Tichého oceánu na západe súostrovia Indonézie. Je prezývaná aj kráľovná tropických lesov alebo označovaná ako najatraktívnejší tropický kvet. Rastie na Havajskom súostroví a prvýkrát bola nájdená na Guayane a Brazílii v tropických dažďových lesoch strednej a južnej Amerike. Existuje veľa farebných variant a ešte viac farebných kombinácii zhruba 200 druhov. Patrí k čeľadi banánovníkovitých a sú opeľované kolibríkmi, čím si zabezpečujú výdatné zásoby potravy.
Kvetinárstvo.
Vo váze vydržia 8-14 dní bez akejkoľvek špeciálnej starostlivosti, vhodné na dekoráciu a vyžaduje citlivé použitie.
William Shockley

William Bradford Shockley (* 13. február 1910, Londýn, Spojené kráľovstvo – † 12. august 1989, Stanford, Kalifornia, USA) bol americký fyzik a vynálezca. 
Spolu s Johnom Bardeenom a Walterom Houserom Brattainom je vynálezcom tranzistoru, za čo im bola všetkým trom v roku 1956 udelená Nobelova cena za fyziku. Shockleyho úsilie o komercializáciu vynálezu tranzistoru viedlo k tomu, že sa Silicon Valley v Kalifornii stalo mimoriadne významným centrom výskumu a vývoja v oblasti elektroniky. V neskorších rokoch svojho života bol Shockley profesorom na Leland Stanford Junior University a tiež zástancom a obhajcom eugeniky.
Macbeth

Macbeth môže byť:
Macbeth, MacBeth alebo McBeth je priezvisko:
Kvasinky

Kvasinky môže byť:
Kvasinka môže byť:
Navarra

Navarra (, baskicky "Nafarroa", aragónsky "Nabarra") je provincia, historické územie a súčasne jedno zo 17 autonómnych spoločenstiev rozkladajúca sa na severe Španielska. Metropolou regiónu, ktorý bol v stredoveku samostatným kráľovstvom, je Pamplona.
Geografia.
Navarra hraničí na severozápade s Baskickom, na juhozápade s autonómnym spoločenstvom La Rioja, na juhu a východe s autonómnym spoločenstvom Aragónskom, na severe potom s Francúzskom. Región zahŕňa 272 obcí a miest.
Navarru možno rozdeliť na 3 časti: horské chrbty Pyrenejí na severe, s výnimočnými krajinami ako je napríklad Baztanské údolie; "La Riviera" na juhu, prostá zem s malými lagúnami a úrodným údolím rieky Ebro; a medzi tým "La Zona Media", s pôsobivou krajinou ako Hoces de Lumbier či Arbayun. Najdôležitejšou navarrskou riekou je Ebro, ďalšie rieky sú Aragón, Arga, či Ega.
Na území Navarry sa nachádza približne 50 chránených území, k najvýznamnejším patrí Reserva Integral de Lizardoia a prírodný park Señorio de Bertiz. Región ponúka veľké možnosti pre turistiku, horolezectvo, rybolov a je ideálnym miestom pre dovolenky vo voľnej prírode.
Rudolf Geschwind

Rudolf Geschwind (* 29. august 1829, Hředle v Čechách, vtedajšie Rakúske cisárstvo, dnes Česko – † 30. august 1910, Krupina, vtedajšie Rakúsko-Uhorsko, dnes Slovensko) bol svetoznámy šľachtiteľ ruží.
Štúdiá a profesionálne aktivity.
So záujmom o rastlinstvo ešte z čias detstva Rudolf Geschwind začal dvojročné štúdium na Technickej univerzite v Prahe. Potom pokračoval na Lesníckej akadémii v Banskej Štiavnici, ktoré úspešne dokončil v roku 1852. Do práce nastúpil na Rakúske ministerstvo lesníctva, vďaka čomu sa ocitol v rôznych častiach celého mocnárstva – na teritóriách dnešného Talianska, Ukrajiny, Poľska, Česka, Maďarska a Slovenska.
Jeho celoživotnou vášňou boli ruže a ich šľachtenie. Od roku 1860 do roku 1910 vytvoril okolo 140 vynikajúcich odrôd ruží, väčšinou mrazuvzdorných. Medzinárodnú povesť získal počas Svetovej výstavy v roku 1889 v Paríži, kde predviedol kolekciu popínavých ruží.
Po jeho smrti v roku 1910 celú zbierku kultúr kúpila grófka Mária Henrieta Choteková pre jej rozárium v Dolnej Krupej. 
Bibliografia o Geschwindovi.
Rudolf Geschwind 1829 – 2009 (1910 – 2010). Zborník z Medzinárodného sympózia Rudolf Geschwind 1829 – 2009 venovaného 180. výročiu narodenia Rudolfa Geschwinda konaného v Krupine a vo Zvolene v dňoch 11.-12. júna 2009. Sammelband des Internationalen Symposiums Rudolf Geschwind 1829 – 2009 gewidmet dem 180. Jahrestag der Geburt von Rudolf Geschwind abgehalten in Krupina und Zvolen am 11. un 12. Juni 2009. Ed.: Miroslav Lukáč. Korigované slovensko-nemecké vydanie. Krupina : Mesto Krupina v spolupráci s Kultúrnym centrom a Múzeom Andreja Sládkoviča v Krupine, 2011. 184 s. ISBN 978-80-970553-1-8
Mária Tudorová

Mária Tudorová môže byť:
Platňa Nazca

Platňa Nazca je tektonická platňa vo východnej časti Tichého oceánu, západne od pobrežia Južnej Ameriky. Je tvorená oceánskou zemskou kôrou. Pomenovaná je podľa regiónu Nazca v Peru.
Východná časť platne je aktívny okraj, kde sa oceánska kôra platne tlačí do subdukčnej zóny pod juhoamerickú platňu a pohorie Andy vytvárajúc peruánsko-čilskú priekopu. Južný okraj platne je divergentný pretože tu dochádza k rozchádzaniu oceánskeho dna na čilskom chrbáte, ktorý platňu oddeľuje od Antarktickej platne. Západný okraj je tiež aktívny a dochádza tu k vzniku novej oceánskej kôry pozdĺž východopacifického chrbta. Chrbát je deliacim elementom medzi platňou Nazca a Pacifickou platňou. Severná strana je rovnako divergentným okrajom oddeľujúcim platňu do kokosovej platne, kde dochádza k rozchádzaniu dna pozdĺž galapágskeho chrbta. Platňu ohraničujú dva trojné body.
Trojný bod styku severných troch platní (kokosovej, Nazca a tichooceánskej) sa nachádza západne od pobrežia Kolumbie. Južným tzv. Čilským trojným bodom (styk platne Nazca, tichooceánskej a antarktickej) je pri južne od pobrežia Čile. Tento trojný bod je neštandardný aj preto, že tu dochádza k podsúvaniu stredooceánskeho chrbta (čilský chrbát) pod juhoamerickú platňu. V oblasti tejto subdukčnej zóny malo hypocentrum aj dosiaľ najsilnejšie zemetrasenie na Zemi (magnitúdo 9,5). Prebehlo 9. mája 1960 a je známe ako veľké Čilské zemetrasenie. V každom z týchto trojných bodov sa nachádza neobvyklá menšia mikroplatňa, na severe to je galapágska platňa a na juhu platňa Juan Fernandéz. Severne od platne Juan Fernandéz sa nachádza tretia mikroplatňa Easter Island.
Na platni sa okrem súostrovia Juan Fernandéz nenachádza veľa obývaných ostrovov. Topografii platne dominuje tzv. Carnegieho chrbát, asi dlhý a do široký pás oceánskeho dna, ktorý na svojom západnom konci zahŕňa aj súostrovie Galapágy. Podobne ako kokosový chrbát a chrbát Malpelo sú zrejme pozostatkami po pohybe horúcej škvrny.
Pohyb platne vzhľadom na Juhoamerickú platňu, pod ktorú subdukuje je okolo /rok smerom na východ. Je to jedna z najrýchlejšie sa pohybujúcich platní.
Vznik.
Predchodcom platne Nazca bola farallonská platňa, ktorá sa rozpadla pred asi 23 miliónmi rokov na hranici oligocénu a miocénu, rozpadla za vzniku platní Nazca a kokosovej platne.
Chunta

Chunta alebo junta [vyslov chunta] (špan. "junta" &lt; lat. "iuncta" &lt; lat. "iungere" - "spájať", "dávať dohromady", "zlučovať") môže byť: 
Slovo junta má v španielčine a portugalčine primárne všeobecný význam "zbor, výbor, rada, komisia, politické združenie". V Portugalsku sa takto označuje obecná rada ("Junta de Freguesia"). 
Chunta v druhom význame môže byť súčasťou vlády alebo ju predstavovať. Princíp chunty vychádza z „prvých“ chúnt, ktoré boli vytvorené na území Španielska, ako forma administratívneho riadenia počas španielskej občianskej vojny (1820). S históriou 20. storočia sú chunty väčšinou spájané s krátkodobou formou štátnej vlády v Latinskej Amerike. 
Vládna chunta môže byť akokoľvek ideologicky zameraná, od ľavicovej vlády, cez liberálnu, konzervatívnu juntu, až po nacionálnu. Chunta, ktorej členovia sú vysokí predstavitelia z radov armády, sa nazýva vojenská chunta a považuje sa za istú formu vojenskej diktatúry.
Simple Man

„Simple Man“ je posledná skladba na A-strane z albumu "(pronounced ’lĕh-’nérd ’skin-’nérd)" od americkej rockovej skupiny Lynyrd Skynyrd. Je jednou z najpopulárnejších skladieb skupiny. Odvtedy, ako začala byť dostupná na digitálne stiahnutie, je treťou digitálne najpredávanejšou skladbou skupiny, po skladbách „Sweet Home Alabama“ a „Free Bird“. Do novembra 2013 sa v USA predalo 1 333 000 jej kópií.
Jej autormi sú spevák skupiny Ronnie Van Zant a gitarista Gary Rossington. Pieseň bola použitá napríklad v šiestej sérii seriálu "Sopranovci", v prvej sérii seriálu "Volajú ma Earl", odznela vo filme Camerona Crowea "Na pokraji slávy" z roku 2000, rovnako sa nachádza aj na rovnomennom soundtracku k filmu.
Marmarošská župa

Marmarošská župa alebo zriedkavo Maramurešská župa či Máramurešská župa môže byť:
Ronnie Van Zant

Ronald Wayne "Ronnie" Van Zant (* 15. január 1948, Jacksonville, Florida, USA – † 20. október 1977, Gillsburg, Mississippi, USA) bol americký spevák, textár a jeden zo zakladajúcich členov kapely Lynyrd Skynyrd. Bol starším bratom zakladateľa a speváka skupiny 38 Special, Donnieho Van Zanta a aktuálneho speváka skupiny Lynyrd Skynyrd Johnnyho Van Zanta.
Spolu so skupinou Lynyrd Skynyrd, ktorej bol lídrom, vyprodukoval veľa známych hitov, ako napr.: „Free Bird“, „Simple Man“, „Tuesday's Gone“ a „Sweet Home Alabama“.
Zomrel pri leteckom nešťastí. Po tragickej smrti speváka sa skupina rozišla. Znovu ju dal do kopy po 10 rokoch od katastrofy mladší brat Ronnieho, Johnny, ktorý je do dnešného dňa spevákom Lynyrd Skynyrd.
New Wave

New Wave môže byť:
Richard Burton

Richard Burton (vlastným menom "Richard Walter Jenkins jr."; * 10. november 1925, Pontrhydyfen, Wales, Spojené kráľovstvo – † 5. august 1984, Céligny, Švajčiarsko) bol známy britský herec. 
Jeho život bol veľmi búrlivý. Bol synom uhliara, ako dvojročný prišiel o matku a vychovala ho o dvadsať rokov staršia sestra Cecile. Študoval herectvo v Oxforde. V divadle debutoval v roku 1945.
Na konci 50. rokov sa stal uznávaným hercom tzv. novej vlny. Zahral si po boku Elizabeth Taylorovej v nákladnom filme "Kleopatra)", po ktorom sa jeho kariéra rozbehla naplno. Sedemkrát bol nominovaný na Oscara. Jeho posledným filmom bola adaptácia knihy George Orwella "1984".
Bol päťkrát ženatý, z toho dvakrát s Elizabeth Taylorovou.
Mal rád Shakespearove hry, trpel akútnou nespavosťou.
Stjepan Mesić

Stjepan „Stipe“ Mesić (* 24. december 1934, Orahovica) je chorvátsky politik. V minulosti bol predsedom vlády a krátko posledným prezidentom Juhoslávie, predsedom chorvátskeho parlamentu. V rokoch 2000 až 2010 bol prezidentom Chorvátska.
Bager

Bager (iné názvy: rýpadlo, exkavátor) je stroj, ktorý slúži na ťažbu a premiestňovanie hornín. Medzi jeho základné časti patrí podkop s pracovným zariadením (lyžicou), kabína s pracoviskom obsluhy a podvozok.
Lupina mnoholistá

Lupina mnoholistá (staršie: lupína mnoholistá, ešte staršie: vlčí bôb mnoholistý; lat. "Lupinus polyphyllus") je kvitnúca rastlina z čeľade bôbovité ("Fabaceae").
Lupina je nerozkonárená bylina, ktorá dorastá do výšky až 1,6 metra. Zakončená je až 40 cm dlhým klasom kvetov v rôznych odtieňoch modrej, fialovej a ružovej farby, zriedkavejšie bielej. Existujú ale aj pestované žlté, červené, oranžové či dvojfarebné odrody. Kvitne od júna do septembra. Listy majú podobu dlaňovito zloženej čepele z úzkych lístkov. Sú dlhostopkaté. Počet lístkov je 9 až 17, ich dĺžka 8 až 12 cm. Na rubovej strane sú plstnato chlpaté. Plodom je struk.
Na území Slovenska rastie prevažne ako pestovaný druh, ktorý občas splanieva. Pochádza zo Severnej Ameriky, no zdomácnela a splanula na veľkej časti územia Európy. Porastá okraje ciest a lesov, násypy, čistinky, pričom preferuje svetlé stanoviská a nevápnité kyslejšie pôdy. Má schopnosť obohacovať pôdu o dusičnany. Vo svojej domovine rastie najmä na okrajoch vodných tokov a vo vlhkých lesoch.
Celá rastlina je jedovatá. V jej semenách, ale aj v iných častiach rastliny sa nachádzajú alkaloidy, napríklad lupinidín (sparteín). Tieto alkaloidy silne poškodzujú tkanivo pečene, nervového systému, srdca a obličiek. Otrava sa prejavuje slinením, nevoľnosťou, zvracaním, nepokojom, kŕčmi, poruchami srdcového rytmu, ťažkosťami s prehĺtaním. V ťažkých prípadoch dochádza k ochrnutiu dýchacích orgánov a následnej smrti. V menších dávkach spôsobuje nepríjemné halucinácie.
Bager (rozlišovacia stránka)

Bager môže byť:
Mária Podhradská

Mária Čačíková, za slobodna Podhradská (* 2. júl 1975, Bratislava) je slovenská speváčka, skladateľka, textárka, moderátorka, herečka, podnikateľka, učiteľka, hudobná pedagogička, a autorka hudobných vystúpení pre deti. Zakladateľka a spoluatorka hudobno-zábavného projektu pre deti - "Spievankovo". Jej mama je známa huslistka a pedagogička Viera Podhradská. Jej manžel Miroslav Čačík je hudobník, producent, manažér a vydavateľ.
Zo života.
V hudobnej relácii "Deka" televízie Markíza pesnička „Na hrane“ vyhrala a aj sa udržala niekoľko týždňov na popredných miestach v rebríčku relácie. Táto pieseň vyšla na kompilácii kresťanských skupín, na albume "Bez Teba niet neba", ktorý vydal Universal Music v roku 1999 . So skupinou Atlanta odohrala viac než 500 koncertov. V televízii Lux moderovala reláciu Poltón.
Richard Čanaky

Richard Čanaky (* 1973) je slovenský spevák, hudobník, skladateľ, aranžér, textár, kulturista, herec, producent, hudobný režisér, dramaturg, podnikateľ a autor hudobných vystúpení pre deti. Zároveň je zakladateľom a spoluautorom hudobno-zábavného projektu pre deti – "Spievankovo".
Zo života.
Jeho otec je hudobník. Keď mal dvanásť rokov sa s rodinou z Novej Dubnice presťahoval do Bratislavy. V začiatkoch začal hrávať s Michaelou Janákovou. Od roku 2009 organizuje spolu s Rádiom Lumen hudobnú súťaž Gospel talent, ktorej patrónom sa stal Miroslav Mikolášik . V roku 2010 spolu s kapelou F.B.I. (Forever Be Inside) vystúpil s piesňou „Zlomené krídla“ v Eurosongu na Slovensku . So skupinou F.B.I., ktorej členmi boli alebo sú: Vlado Bis - gitara, Michal Kordoš - klávesy, spev, Richard Čanaky - gitara, spev, Vlado Mrázko - bicie, perkusie, Dodo Káčer - basgitara, koncertovali po celom Slovensku.
V jeho nahrávacom štúdiu nahrávali piesne skupiny: The Elements, Acharai, N.D.E., Tučnolist, Trueface a ďalšie. 
V roku 2002 vytvoril spolu s Máriou Podhradskou hudobno-zábavny projekt pre deti, ktorý neskôr pomenovali "Spievankovo". Vydali a vydávajú hudobné CD, filmové DVD a knihy s filmami. Mária Podhradská predstavuje "Spievanku" a Richard Čanaky "Zahrajka". 
Rodina.
Manželstvo 1997-2020 (Silvia Čanakyová)
Deti: Anette, Marek, Lukáš
Jana Daňová

Jana Daňová - Bugalová, za slobodna Jana Daňová (* 15. január 1974, Ilava) je slovenská speváčka, herečka, skladateľka, moderátorka a hlasová pedagogička. Jej manžel je bubeník Štefan Bugala (pravnuk Mikuláša Schneidera-Trnavského).
Zo života.
V detstve spievala v spevokole v kostole v Ilave . V televízii moderovala reláciu Pionierska lastovička . V roku 1998 vyštudovala Pedagogickú fakultu UK.
Približne rok spolupracovala so skupinou Fragile. V roku 2015 účinkovala na hudobnom turné - "Peter Nagy a Indigo - The Best of 30 rokov". V roku 2016 a 2018 účinkovala v šou "Tvoja tvár znie povedome", kde súťažiacich pripravovala spevácky na vystúpenie, vyučovala ich ako hlasová pedagogička . Syn Štefan Bugala ml. (*2011) (zdroj: RTVS: Túto hudbu mám rád, 25.5.2024)
Zoznam piesní.
poz. -pieseň – duet – (autor hudby / autor textu piesne) – album
(h: /t:) – doteraz nezistený autor hudby alebo textu
Igor Mamojka

Igor Mamojka je srbský, slovenský a český spevák.
Zo života.
Narodil sa v Kovačici neďaleko Belehradu. Otec Ján, pôvodom Slovák, podobne ako aj ostatní slovenskí Kovačičania, svojho syna viedol v šľapajach slovenského jazyka.
Igor Mamojka sa na Slovensku a v Česku preslávil aj vďaka spolupráci s hudobným skladateľom Jiřím Zmožkom, s ktorým najmenej päť rokov koncertuje ako v kostoloch tak v kultúrnych domoch či na ostatných podujatiach. Videoklip „Slnko aj mesiac svedčia“ taktiež prispel k Igorovej popularite, keď sa až pol roka vysielal na STV. Pieseň „Otče můj“ dosahuje až k miliónu zhliadnutí. Dnes je pastorom v kostole Armády spásy Brno a neobvyklým kazateľským štýlom privádza stratené duše k pravde. Od roku 2018 začal spoločne s Martinom Jakubcom spievať piesne na TV Šláger, kde s piesňou „Otče náš“ alebo „Láska je nejvíc“ oslovujú poslucháčov.
Marek Novotný

Bc. Marek Novotný (* 1975, Nitra) je slovenský spevák, textár, skladateľ, hudobný producent a vydavateľ. V súčasnosti pôsobí v oblasti koučingu .
Štěpán Hájek

Štěpán Hájek (* 20. august 1960, Nové Město na Moravě) je český evanjelický farár a pesničkár undergroundu 80. rokov 20. storočia. Jeho otec Miloslav Hájek bol synodným seniorom Českobratrskej cirkvi evanjelickej.
Štěpán Hájek vyštudoval Evanjelickú teologickú fakultu a 18. januára 1987 bol ordinovaný ako kazateľ Českobratrskej cirkvi evanjelickej. V rokoch 1986 až 1987 pôsobil ako seniorátný vikár Horáckého seniorátu vo Třebíči, 1. júna 1987 nastúpil do kazateľskej služby v Horních Dubenkách, kde pôsobil až do roku 1997 neskôr ako vikár, do roku 1999 ako farár. Potom sa presťahoval (k 1. septembru 1999) do Brna-Husovic, kde pôsobí dodnes.
V roku 1980 založil spolu so spolužiakom a budúcim kolegom Zdeňkem Šormem undergroundovú hudobnú skupinu Lídl &amp; Velík, v ktorej hral na gitaru a pre ktorú zložil niekoľko piesní. Kapela ukončila činnosť v roku 1985, o rok neskôr ešte nahrali svoju jedinú demokazetu a odvtedy vystupujú len veľmi ojedinele (naposledy na festivale Bigbítový Křídla v Křídlech v roku 2008 a pri bohoslužbách Desert v marci 2009).
V roku 1990 začal s niekoľkými priateľmi vydávať mesačník "Protestant" a do roku 1999 bol jeho šéfredaktorom.
V roku 1995 spolu s Petrom Oslzlým a Josefom Kovalčukom založil v Horních Dubenkách divadelný festival Parrésia, ktorý prebieha počas letných prázdnin dodnes (v súčasnosti ho usporadúva miestny evanjelický zbor). Od roku 2000 organizuje aj malý festival Husovický dvorek, ktorý tvoria bohoslužobné zhromaždenia, divadelné predstavenia a výstavy. Od roku 2006 pravidelne káže v krčme, kde pri tzv. "Bohoslužbách Desert" účinkujú aj hudobníci a ďalší hostia (divadelníci, spisovatelia).
Štěpán Hájek má svoj blog na Bigbloger.cz Lidových novin, najskôr pod prezývkou "Farář Sauvignon", teraz už pod svojím skutočným menom.
Svatopluk Karásek

ThMgr. Svatopluk Karásek (* 18. október 1942, Praha† 20. december 2020) bol český pesničkár, duchovný Českobratrskej cirkvi evangelickej, poslanec Unie svobody – Demokratická unie.
Vzdelanie.
Po maturite (1961) a povinnej vojenskej službe pracoval (od roku 1963) v kladenských baniach. V roku 1964 začal študovať Komenského bohosloveckú fakultu v Prahe, ktorú úspešne dokončil v roku 1968. Potom pôsobil, až do odobrania štátneho súhlasu k výkonu duchovenskej služby (1973), ako farár. Potom až do roku 1976 pracoval ako kastelán.
Kultúrna a verejná angažovanosť.
Približne od roku 1973 sa začal angažovať v českej undergroundovej hudbe, v roku 1974, 1976 a 1977 účinkoval na festivaloch druhej kultúry.
V roku 1976 bol spolu so skupinou The Plastic People of the Universe odsúdený na osem mesiacov. V roku 1977 podpísal Chartu 77 a až do svojej emigrácie pracoval v manuálnych profesiách. V roku 1980 bol v rámci akcie Asanácia donútený opustiť Česko-Slovensko – emigroval do Rakúska, odkiaľ odišiel do Švajčiarska, kde od roku 1981 až do roku 1997 pôsobil ako evanjelický farár, po roku 1990 často kázal aj v Česku, dlhodobejšie pôsobil v Novom Meste pod Smrkom (neďaleko Frýdlantu v Čechách) a potom v Prahe, kde v roku 1997 nastúpil do funkcie farára.
Karásek sa v júni 2001 stal členom Rady Českej televízie, ale po zvolení Jiřího Balvína (30. októbra 2001) na tuto funkciu rezignoval.
Od roku 2007 opäť pôsobil ako evanjelický duchovný v pražskom zbore U Salvátora.
Politika.
V roku 2002 bol zvolený do Poslaneckej snemovne a v novembri 2004 bol menovaný zmocnencom vlády pre ľudské práva, po prehraných júnových voľbách 2006 prestal byť poslancom a v septembri 2006 ho vláda Mirka Topolánka odvolala z funkcie vládneho zmocnenca. V októbri 2006 kandidoval do Senátu vo volebnom obvode Praha 12, ale neuspel. V októbri 2008 kandidoval opäť neúspešne, teraz za Stranu zelených v volebnom obvode č. 6. – Louny získal v 1. kole len 2.9% hlaso.
Dielo.
Hudobná tvorba.
Tvorbu Svatopluka Karáska je možné zaradiť do českej folkovej scény, keď na motívy duchovných piesní a spirituálov písal české texty.
Zaujímavosti.
V marci 2003 riadil opitý v Prahe automobil. Tento incident bol so zájmom sledovaný médiami.
Petr Lutka

Petr Lutka (* 28. jún 1952, Hranice (okres Přerov)) je český folkový spevák.
Josh Groban

Josh Groban (* 27. februára 1981, Los Angeles) je americký spevák, skladateľ, hudobník, herec a hudobný producent, nominovaný na cenu Grammy.
Pohonič

Pohonič je osoba, ktorá riadi voz ťahaný koňmi alebo inými hospodárskymi zvieratami. Pohonič môže sedieť na ťahanom voze na kozlíku, alebo kráčať vedľa neho. 
V zimných podmienkach nemusí ísť vždy len o kolesové vozidlo, zvieratá môžu ťahať napríklad aj veľké sane.
Pre riadenie vozu nie je potrebný vodičský preukaz pretože nejde o motorové vozidlo, ale pohonič je vodič a musí sa riadiť dopravnými predpismi, ktorými je stanovený i minimálny vek. 
Pohonič riadiaci konský záprah sa nazýva kočiš. Kočiš riadiaci ťažký nákladný voz bol nazývaný furman. Pohonič riadiaci povoz počas športovej súťaže sa nazýva aj vozataj.
Saunders Mac Lane

Saunders Mac Lane (* 4. august 1909, Taftville, Connecticut, USA – † 14. apríl 2005, San Francisco, Kalifornia, USA) bol americký matematik, ktorý spolu so Samuelom Eilenbergom sformuloval teóriu kategórií. Jeho diplomová práca sa venovala matematickej logike, neskôr sa venoval najmä algebre.
Saunders Mac Lane bol pokrstený ako Leslie Saunders MacLane, meno Leslie však nepoužíval (údajne sa znepáčilo jeho rodičom), medzeru vo svojom priezvisku začal používať údajne kvôli svojej žene, ktorej sa zdalo ťažké napísať pôvodné priezvisko na písacom stroji.
Samuel Eilenberg

Samuel Eilenberg (* 30. september 1913, Varšava, Poľsko (toho času Rusko) – † 30. január 1998, New York, USA) bol poľsko-americký matematik židovského pôvodu. Venoval sa najmä algebraickej topológii a algebre, spolu so Saundersom Mac Laneom sa považuje za zakladateľa teórie kategórii. Napísal tiež významnú knihu o teórii automatov. V roku 1985 dostal Wolfovu cenu za matematiku.
Annie Lennox

Ann Lennoxová OBE (neprechýlene Ann Lennox; * 25. december 1954, Aberdeen, Škótsko), známa ako Annie Lennox, je britská hudobníčka, speváčka a skladateľka.
Život.
Annie Lennox študovala klasickú hudbu na Royal Academy of Music v Londýne. Svoju hudobnú kariéru začala ako členka britskej popovej kapely The Tourists, s ktorej členom Dave Stewartom založili neskôr duo Eurythmics. V 80. rokoch toto duo vyprodukovalo viacero známych hitov, ako sú napríklad single „Sweet Dreams (Are Made of This)“, či „Here Comes the Rain Again“.
V 90. rokoch začala Annie svoju sólovú kariéru, ktorú začal v roku 1992 jej debutový album "Diva" so singlami „Why“ a „Walking on Broken Glass“. V roku 2004 získala Zlatý glóbus a aj Oscara za skladbu „Into the West“ zo soundtracku k filmu "". V roku 2009 Annie Lennox po štvrtom štúdiovom albume z roku 2007 s názvom "Songs of Mass Destruction" vyšla kompilácia "The Annie Lennox Collection".
Televíznou stanicou VH1 bola Annie Lennox označená za „najlepšiu žijúcu soulovú speváčku bielej pleti“ ("The Greatest White Soul Singer Alive") a v časopise "Rolling Stone" bola zaradená do stovky najlepších spevákov všetkých čias. Vďaka svojim komerčným úspechom patrí Annie Lennox medzi najúspešnejšie britské ženské hudobné umelkyne, spolu s predajom nosičov dua Eurythmics má na celom svete predaných viac ako 80 miliónov hudobných nosičov.
Okrem hudobnej kariéry je Annie Lennox aj politickou aktivistkou, ktorá sa zúčastnila 3. januára 2009 napríklad protivojnovej rely, na ktorej sa poukazovalo na konflikt v Gaze. V roku 1999 protestovala proti neautorizovanému použitiu skladby „I Saved the World Today“ od skupiny Eurythmics vo volebnej kampani líderky terajšej izraelskej opozície, Tzipi Livni.
Jadrová elektráreň Three Mile Island

Jadrová elektráreň Three Mile Island (angl. "Three Mile Island Nuclear Generating Station"), skrátene TMI, je americká atómová elektráreň ležiaca na ostrove v rieke Susquehanna pri meste Harrisburg v Pensylvánii v USA. 28. marca 1979 sa v nej odohrala najväčšia havária americkej atómovej elektrárne, pri ktorej sa čiastočne roztavil druhý jadrový reaktor, bola zamorená jej prevádzková budova a došlo k rozsiahlemu úniku rádioaktivity do životného prostredia. Havária viedla k sprísneniu regulácie jadrovej energetiky v USA a k obmedzeniu jej rozvoja. Negatívne ovplyvnila aj vnímanie rizík spojených s jadrovou energetikou nielen u americkej verejnosti.)
Dôsledky havárie.
Guvernér štátu Pensylvánia rozhodol o evakuácii asi 3 500 detí a tehotných žien z okolia elektrárne. Vo vzniknutej panike sa tisícky ľudí rozhodli oblasť opustiť svojimi autami. Pre zastavenie paniky prišiel 1. apríla 1979 na demonštratívnu osobnú návštevu elektrárne vtedajší americký prezident Jimmy Carter a pensylvánsky guvernér Richard Thronburgh. Vyšetrovacia komisia neskoršie označila za príčinu havárie poruchu na bezpečnostnom ventile. Ale upozornila aj na pochybenie personálu a jeho nedostatočný výcvik vo zvládaní mimoriadnych situácií.
Po havárii.
Odstraňovanie následkov ukončili až v roku 1993. K jej úplnému odstaveniu prišlo po 45 rokoch prevádzky, v roku 2019.
Soňa Valentová

Soňa Valentová (* 3. jún 1946, Trnava – † 10. december 2022) bola slovenská herečka, jej manželom bol slovenský režisér Pavol Haspra (19292004).
V roku 1967 absolvovala štúdium herectva na Vysokej škole múzických umení (VŠMU) v Bratislave, v roku 1984 vyštudovala aj televíznu réžiu.
Od augusta roku 1967 bola členkou činohry Slovenského národného divadla v Bratislave.
Pavel Trávníček

Pavel Trávníček (* 26. október 1950, Konice, Česko) je český herec, moderátor, dabér a divadelný režisér. V Česku i v zahraničí je známy svojou úlohou princa vo filmovej rozprávke Tři oříšky pro Popelku.
Po štúdiách na brnianskej JAMU začal hrať v Divadle bratří Mrštíků v Brne, neskôr pôsobil v Divadle E. F. Buriana a od roku 1982 v Městských divadlech pražských. V rokoch 1990 – 1993 bol umeleckým šéfom Hudebního divadla v Karlíne. Od roku 1993 pôsobí na voľnej nohe, najmä v rámci vlastnej umeleckej agentúry MARCUS a v Divadle SKELET (od roku 2006 premenované na THEATRE ILLUSION BIOGRAF), ktoré založil v roku 1998. So Sabinou Laurinovou moderoval televíznu spevácku súťaž amatérov "Do-re-mi". 
Venuje sa aj dabingu, nadaboval napr. Alana Aldu v seriáli M*A*S*H. Zaujímavosťou je, že v vo filme Tři oříšky pro Popelku bol sám predabovaný – kvôli výraznému moravskému prízvuku.
Pavel Trávníček má dvoch synov.
Jiří Schmitzer

Jiří Schmitzer (* 25. október 1949, Praha) je český herec a spevák, syn Jiřího Sováka . 
Život.
DAMU absolvoval v roku 1974, potom hral v Činoherním studiu v Ústí nad Labem. Od roku 1985 je členom súboru Studia Ypsilon. Vo filme debutoval v roku 1970. Hral v slávnych filmoch "Marečku, podejte mi pero!" (tu hral syna so svojim vlastným otcom; vnuka vlastného otca si zahral v seriáli Chalupáři), "Postřižiny", "Slavnosti sněženek", "Vesničko má středisková", "Černí baroni", "Báječná léta pod psa", "Kytice", "Kráska v nesnázích" a mnohých ďalších. V roku 1997 získal ako „najlepší herec v hlavnej úlohe“ vo filme "Bumerang" Českého lva.
Pôsobí aj ako skladateľ, skladal hudbu pre divadelné inscenácie (napr. pre Národní divadlo). Vystupuje tiež ako spevák so svojimi väčšinou humornými pesničkami. Vydal štyri vlastné albumy a spieval aj na albume Bratří Ebenů "Já na tom dělám" a "Ebeni v zahradě".
V roku 2008 vydal knižne pod názvom "Kanimůra ze Šardonu" výber svojich textov.
Diskografia.
Niekoľko piesní nahral pre rôzne samplery: "Trubka" a "Prase" sú na "Slonech v porcelánu" (1999), "Krabička" vyšla na albume "Havěť všelijaká" (2005) a pieseň "Čas" je na sampleri "50 miniatur" (2007).
Comboios de Portugal

 
CP — Comboios de Portugal, EPE (CP; slovensky: Vlaky Portugalska) je štátom vlastnená spoločnosť prevádzkujúca vlaky pre prepravu tovaru a cestujúcich v Portugalsku. Do júna 2009 CP znamenalo Caminhos de Ferro Portugueses (slovensky: Portugalské železnice).
História.
28. októbra 1856 bola sprevádzkovaná prvá železničná trať v Portugalsku, medzi Lisabonom a Carregadom: vznikli "Companhia dos Caminhos de Ferro Portugueses". 
Veľmi pozvoľna sa rozbehla elektrifikácia kým dosiahla takmer polovicu siete. V roku 1975 bola spoločnosť zoštátnená a jej názov skrátený na CP.
Plánom CP je do r. 2010 spojiť všetky sídla regiónov dvojkoľajnými traťami, kompletne elektrifikovanými. 
Organizačná štruktúra.
CP je rozdelená na 6 divízií:
REFER.
Rede Ferroviária Nacional (Štátna železničná sieť) REFER, EP (EP (Empresa Publica - štátny podnik) je od roku 1997 portugalským správcom infraštruktúry.
Portuguese railway network extent:
CP

CP môže byť:
Justin Timberlake

Justin Randall Timberlake (* 31. január 1981, Memphis, Tennessee, Spojené štáty) je americký spevák, hudobný skladateľ, herec a hudobný producent. Je držiteľom šiestich cien Grammy, jednej ceny Emmy, sedem cien MTV Video Music Awards a niekoľko ďalších hudobných a spoločenských ocenení.
Justin Timberlake sa stal známym ako spevák chlapčenského zoskupenia ’N Sync, ktorého štart financoval Lou Pearlman (producent Backstreet Boys). Svoj sólový debutový album "Justified" vydal v roku 2002. Na celom svete sa z neho predalo viac ako 7 miliónov nosičov. Jeho druhý sólový album "FutureSex/LoveSounds" z roku 2006 sprevádzali single „SexyBack“, „My Love“ a „What Goes Around.../...Comes Around“, ktoré sa dostali na vrchol amerických rebríčkov. Na tomto albume sa nachádzajú aj ďalšie single, ktoré sa dostali do TOP 20: „Summer Love“ „LoveStoned“ a „Until the End of Time“. Do januára 2009 sa z tohto albumu predalo na svete viac ako 9 miliónov nosičov.
Časopisy "People" a "Cosmopolitan" ho označili za najsexi žijúceho muža roku 2007.
Osobný život.
Od roku 1999 tvoril pár so speváčkou Britney Spears, ale ich vzťah skončil v marci 2002. V apríli 2003 začal chodiť s herečkou Cameron Diaz po tom, čo sa stretli na Nickelodeon Kids' Choice Awards. Po mediálnych špekuláciách o ich rozchode sa nakoniec rozišli v decembri 2006, krátko po tom, čo ho predstavila ako hudobného hosťa v šou "Saturday Night Live".
V januári 2007 začal chodiť s herečkou Jessicou Biel. Zasnúbili sa v decembri 2011 a vzali sa 19. októbra 2012 v talianskom rezorte v meste Fasano. Majú spolu syna, ktorý sa narodil v apríli 2015 a dali mu meno Silas Randall Timberlake.
Arthur Penn

Arthur Penn (* 27. september 1922, Philadelphia, Pensylvánia, USA – † 28. september 2010, New York) bol americký režisér, ktorý natočil niekoľko významných filmov, napríklad Malý veľký muž, Bonnie a Clyde alebo Alice´s Restaurant.
Kompromis (skupina)

Kompromis je slovenská hudobná skupina. Začiatky vzniku siahajú do roku 1990, keď vznikla skupina Nádej, ktorá sa neskôr rozpadla. Jej dvaja členovia neskôr, v roku 1993 spoluzaložili skupinu Kompromis. Prvý koncert odohrali v divadle Astorka .
Philippe Noiret

Philippe Noiret (* 1. október 1930, Lille, Francúzsko – † 23. november 2006, Paríž) bol francúzsky divadelný a filmový herec.
Život.
Niekoľkokrát prepadol pri maturitných skúškach, preto sa rozhodol študovať herectvo. V súbore "Théâtre National Populaire", s ktorým vystupoval sedem rokov, sa zoznámil s Moniquou Chaumette. Zobrali sa v roku 1962. V tej dobe začal svoju hereckú kariéru ako komediant v dvojici s Jean-Pierre Darrasom v nočných kluboch. 
Zomrel na rakovinu a je pochovaný na cintoríne Cimetière du Montparnasse v Paríži.
Josef Kemr

Josef Kemr (* 20. jún 1922, Praha – † 15. január 1995, Praha) bol český herec.
Prvý raz vystupoval v jedenástich rokoch ako komparzista v predstavení "Polská krev". Tam si ho všimol rozhlasový režisér Přemysl Pražský, ktorý ho začal obsadzovať do rozhlasových úloh. 
Profesionálne sa herectvu venoval od osemnástich rokov, kedy dostal prvý angažmán v divadelnej spoločnosti A. Budínskej-Červíčkovej. Od roku 1965 bol členom Národného divadla.
Za svoj život stvárnil stovky divadelných (76), rozhlasových, filmových (150) a televíznych (170) rolí. V roku 1993 získal cenu Thálie za celoživotné dielo. Za svoju úlohu vo filme "Pevnost" (1994) bol nominovaný na Českého leva za najlepší mužský herecký výkon vo vedľajšej úlohe.
B.F.O.

Bratislavský folkový orchester, B.F.O. je slovenská hudobná skupina. Zo začiatku sa skupina volala KO rock, neskôr sa premenovali na Bratislavský folkový orchester.
Heaven’s Shore

Heaven’s Shore je britsko-slovenská hudobná skupina. Odohrali viac ako 2000 koncertov v Európe
Winchesterská katedrála

Winchesterská katedrála je jedna z najväčších katedrál Anglicka, s najdlhšou hlavnou chrámovou loďou medzi gotickými katedrálami v Európe, zasvätená Najsvätejšej Trojici, Svätému Petrovi, Svätému Pavlovi a Svätému Swithunovi. Je sídlom Winchesterskej diecézy.
História výstavby.
Stavba prvej katedrály začala v roku 642 v bezprostrednom susedstve miesta, kde stojí súčasná katedrála. Svätého Swithuna, jedného z prvých biskupov Winchesterskej diecézy pochovali neďaleko tejto stavby, neskôr boli jeho pozostatky premiestnené do katedrály a po výstavbe súčasnej katedrály do nej. Pôvodnú stavbu bola zbúraná v roku 1093.
Stavba novej katedrály bola začatá v roku 1079 a 8. apríla 1093 sa mnísi presťahovali, za účasti takmer všetkých anglických biskupov, do novej budovy. Najstaršou časťou súčasnej stavby je krypta z 11. storočia. Je tu pochovaný Viliam Ryšavý, syn Viliama Dobyvateľa, zabitý nešťastnou náhodou pri love v neďalekom "New Forest". V roku 1202 bola začatá stavba štvorcovej hlavnej veže. Nahradila pôvodnú vežu, ktorá sa zrútila vplyvom nestability základov uložených v nestabilnom podloží.
Dostavby pokračovali i v neskoršom období. V 14. storočí prešla hlavná chrámová loď prestavbou a v 15. storočí bola postavená ubytovňa pre veľké množstvo pútnikov k hrobu Svätého Swithuna. Benediktínske priorstvo bolo zrušené v roku 1539, kláštor a kapitula boli zrúcané, ale katedrály sa rušenie anglických kláštorov nedotklo.
V rokoch 1905 až 1912 prebiehala, pod vedením T. G. Jacksona, obnova katedrály, ktorá zahŕňala aj známu záchranu budovy pred zrútením. Niektoré podmáčané základy pod južným a východným múrom vystužil potápač William Walker, ktorý stabilizoval základy viac než 25000 betónovými vakmi, 115 000 betónovými blokmi a 900 000 tehlami. Pracoval šesť hodín denne v rokoch 1906 až 1912 v úplnej tme v úrovni pod zemou a jeho akcia je považovaná za hlavný dôvod záchrany katedrály.
V súčasnosti je katedrála atraktívna pre priaznivcov Jane Austenovej, ktorá zomrela vo Winchesteri a je pochovaná v severnej bočnej lodi. Kaplnka Zjavenia pána je zaujímavá mozaikovými oknami, ktoré navrhol Edward Burne-Jones. V katedrále sa nachádza aj jediná diatonická zostava 14 zvonov na svete s najťažším zvonom s hmotnosťou 1,83 ton.